Keith Curle

**Keith Curle** (født 14. november 1963 i Bristol) er en engelsk fotballtrener og tidligere fotballspiller.

Curle var midtstopper og er mest kjent for sine perioder hos henholdsvis Wimbledon og Manchester City. Han var også en del av Englands tropp under EM i fotball 1992 i Sverige.

## Klubbkarriere
Curle startet sin karriere i hjembyen Bristol i 1981 da han ble tilknyttet Bristol Rovers FC, og fikk sin seriedebut på tredje nivå i august 1981 mot Chester City FC. Han dro videre til Torquay United FC etter to sesonger, men ble i Sør-England kun i tre måneder før han returnerte til Bristol for å spille for Rovers' rival Bristol City FC. Etter at Curle ankom vant klubben opprykk til tredje nivå, hvor han tilbragte tre sesonger og fikk spille over 120 seriekamper.

I oktober 1987 forlot han Bristol til fordel for Reading FC på en overgangssum verdt 150 000 pund. Klubben lå da på nivå to, men rykket deretter ned til nivå tre, noe som gjorde at Curle etter kun én sesong, ble solgt til Wimbledon i førstedivisjon (nivå 1) for 500 000 pund. Han tilbragt to og en halv sesong med *«The Crazy Gang»* før han ble solgt videre til Manchester City FC i august 1991 på en overgangssum verdt 2,5 millioner pund, noe som da var klubbrekord for City og rekord for en britisk forsvarsspiller. Curles første sesong på Maine Road endte med en femteplass i førstedivisjon, og med hans prestasjoner på banen kom også innkallelsen til det engelske herrelandslaget.

Curle ble omsider også lagkaptein for Manchester City, men etter at manager Peter Reid ble sparket og klubben rykket ned til nivå to mot slutten av 1995/1996-sesongen, ble han satt på transferlisten. I august 1996 ble Curle solgt til Wolverhampton for 650 000 pund. Her ble han også valgt til lagkaptein, og var med på å spille om opprykk til Premier League, dog uten å klare det. Nærmest var da Wolves spilte playoff-kamper i hans første sesong i klubben, da de ble slått ut av Crystal Palace FC. I 2000 gikk Curle til Sheffield United FC, hvor han var spillende trener under manager Neil Warnock. Han gikk videre til Barnsley FC i 2002, men sa opp kontrakten etter kun to måneder før han gikk videre til Mansfield Town FC på fjerde nivå, hvor han avsluttet spillerkarrieren sin i 2005.

## Trenerkarriere
Curle begynte som spillende trener i Sheffield United FC i 2000, men gikk inn i managerrollen først i desember 2002, da han ble utnevnt til spillende manager for Mansfield Town FC. Han fikk sparken fra klubben ved årsskiftet 2005, og i mai samme år ble han ansatt som ny manager for Chester City FC, klubben han fikk sin seriedebut mot tilbake i 1981. Hos Chester begynte det med positive resultater og kamp om opprykksplass, til moderate resultater mot midtspilt sesong, noe som gjorde at han fikk sparken i februar 2006.

Etter om lag ett års lediggang ble han i februar 2007 ansatt som ny manager på korttidskontrakt hos Torquay United FC, et engasjement som ble avsluttet sommeren 2007. Etter dette var han fra oktober 2007 trener hos Crystal Palace FC under hans tidligere mentor Neil Warnock. Curle fulgte ham deretter videre som trener hos Queens Park Rangers FC i mars 2010, men da Warnock fikk sparken fra QPR i januar 2012 endte Curle med samme skjebne. Den 20. februar 2012 ble han ansatt som ny manager for Notts County FC på nivå tre.

Etter å ha fått sparken fra Notts County i 2013, ledet han Carlisle United i fire sesonger, før han tilbrakte tre sesonger i Northampton Town og deretter hadde kortere opphold i Oldham Athletic og Hartlepool United.  

## Landslagskarriere
Curle fikk sin landslagsdebut for  den 29. april 1992 mot  (SUS), en kamp som endte uavgjort 2–2. Hans andre kamp kom i en vennskapskamp mot , som endte i en 1–0-seier. Curle ble deretter tatt ut i landslagstroppen til EM i fotball 1992 i Sverige av landslagstrener Graham Taylor. Her spilt han høyreback i Englands åpningskamp (0–0) mot den kommende Europamesteren , men fikk ikke spille flere kamper hverken i det (for Englands del) mislykkede mesterskapet eller ved senere anledninger.

## Referanser


## Eksterne lenker
*